pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ส่งทีมแพทย์ฉุกเฉิน สุขภาพจิต ควบคุมป้องกันโรค และทีมหมอครอบครัวดูแลพื้นที่น้ำท่วม
วันอาทิตย์ที่ 15 กันยายน 2562
สธ.ส่งทีมแพทย์ฉุกเฉิน สุขภาพจิต ควบคุมป้องกันโรค และทีมหมอครอบครัวดูแลพื้นที่น้ําท่วม
กระทรวงสาธารณสุข ส่งทีมแพทย์ฉุกเฉิน สุขภาพจิต ควบคุมป้องกันโรค และทีมหมอครอบครัวดูแลพื้นที่น้ําท่วม ผู้ป่วยติดบ้านติดเตียงบ้านน้ําท่วมสูง ให้รับมานอนที่โรงพยาบาล พร้อมจัดส่งยาผู้ป่วยโรคเรื้อรัง ไม่ให้ขาดยา
กระทรวงสาธารณสุข ส่งทีมแพทย์ฉุกเฉิน สุขภาพจิต ควบคุมป้องกันโรค และทีมหมอครอบครัวดูแลพื้นที่น้ําท่วม ผู้ป่วยติดบ้านติดเตียงบ้านน้ําท่วมสูง ให้รับมานอนที่โรงพยาบาล พร้อมจัดส่งยาผู้ป่วยโรคเรื้อรัง ไม่ให้ขาดยา
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ขณะนี้หลายพื้นที่ยังประสบปัญหาน้ําท่วม ได้กําชับให้ทุกพื้นที่ส่งทีมดูแลประชาชนมาอย่างต่อเนื่อง โดยมอบผู้ตรวจราชการเขตสุขภาพกํากับดูแลสนับสนุนการทํางาน โดยในช่วงน้ําท่วม ให้จัดบริการประชาชนครบถ้วน ทั้งหน่วยแพทย์เคลื่อนที่ ทีมปฏิบัติการด้านการแพทย์ฉุกเฉิน (MERT) ทีมสุขภาพจิต ทีมควบคุมป้องกันโรค และทีมหมอครอบครัว ออกดูแลให้ประชาชนปลอดภัย เฝ้าระวังโรคระบาดและไม่มีปัญหาขาดยา หากมีผู้ป่วยติดบ้านติดเตียงบ้านน้ําท่วมสูง ให้รับมานอนที่โรงพยาบาล พร้อมจัดส่งยาผู้ป่วยโรคเรื้อรัง
“เราเตรียมทีมแพทย์ฉุกเฉินในจังหวัดน้ําท่วมและรอบๆ พร้อมให้การช่วยเหลือทันทีเมื่อมีการร้องขอ มีทีมสุขภาพจิต ลงพื้นที่ประเมินปัญหา ให้การดูแลเยียวยาด้านจิตใจ มีทีมควบคุมป้องกันโรคเคลื่อนที่เร็ว กรณีสงสัยมีโรคระบาด มีการเฝ้าระวัง แนะนําประชาชนการกําจัดขยะและขับถ่าย น้ําดื่มสะอาด การกินอาหารปรุงสุกใหม่ หากเป็นอาหารกล่องที่ทําแจกต้องดูว่าไม่มีกลิ่น ไม่บูดเสียก่อนรับประทานทุกครั้ง”นายแพทย์สุขุมกล่าว
สําหรับจังหวัดอุบลราชธานี ได้รับรายงานว่าประชาชนได้รับผลกระทบจํานวนมาก มีศูนย์พักพิงชั่วคราว 8 อําเภอรวม 58 แห่ง ได้จัดบริการหน่วยแพทย์เคลื่อนที่ออกให้บริการ 298 ครั้ง ผู้มารับบริการ 5,461 ราย ทีมหมอครอบครัวและ อสม.ออกเยี่ยมบ้าน 1,841 หลัง ให้สุขศึกษา 4,890 ราย ประเมินสุขภาพจิต 6,748 ราย พบเครียดสูง 247 ราย ต้องติดตามต่อเนื่อง ซึมเศร้า 50 ราย ต้องติดดูแลพิเศษ 112 ราย ทั้งนี้ ได้สํารวจพบมีผู้ป่วยติดบ้านติดเตียงหลายรายเส้นทางถูกตัดขาดหรืออยู่ในพื้นที่มีน้ําท่วมสูง ให้รับตัวผู้ป่วยออกมาดูแลและนอนพักค้างที่โรงพยาบาล รวมทั้งจัดส่งยาให้กับผู้ป่วยที่ต้องรับยาต่อเนื่อง อาทิ โรคเบาหวาน ความดัน หัวใจ โรคไต หอบหืดไม่ให้ขาดยา และให้ติดตามอาการผู้ป่วยอย่างใกล้ชิดต่อเนื่อง
ทั้งนี้ โรงพยาบาลสรรพสิทธิประสงค์ ได้เตรียมความพร้อมที่จะรองรับผู้ป่วยในกรณีฉุกเฉิน โดยขนย้ายเวชภัณฑ์ อุปกรณ์การแพทย์ไว้ที่สูง สํารองยา เตรียมพื้นที่ชั้น 2 ไว้หากต้องย้ายจุดให้บริการผู้ป่วย พร้อมทั้งเตรียมน้ํา อาหารเพิ่มไว้ 2 เท่า เตรียมพื้นที่จัดจุดบริการผู้ป่วยนอกเชิงรุก ขอให้ประชาชนในพื้นที่ประสบภัยน้ําท่วมมั่นใจได้ว่าหากเจ็บป่วยสามารถเดินทางมารับบริการยังสถานบริการได้ตามปกติ หากเจ็บป่วยฉุกเฉินหรือต้องการความช่วยเหลือให้ติดต่อทีมแพทย์ พยาบาล คลินิกหมอครอบครัว อสม. ที่ดูแลท่านได้ทันที หรือโทรแจ้งสายด่วน 1669 ได้ตลอด 24 ชั่วโมง
***************************************** 15 กันยายน 2562
รัฐบาลไทย-ข่าวทำเนียบรัฐบาล-นายกรัฐมนตรีระบุการแต่งตั้ง พลตรี สรรเสริญ แก้วกำเนิด ให้รักษาราชการในตำแหน่งอธิบดีกรมประชาสัมพันธ์เพราะต้องการบูรณาการงานประชาสัมพันธ์ภาครัฐให้เป็นไปในทิศทางเดียวกัน
วันจันทร์ที่ 31 ตุลาคม 2559
นายกรัฐมนตรีระบุการแต่งตั้ง พลตรี สรรเสริญ แก้วกําเนิด ให้รักษาราชการในตําแหน่งอธิบดีกรมประชาสัมพันธ์เพราะต้องการบูรณาการงานประชาสัมพันธ์ภาครัฐให้เป็นไปในทิศทางเดียวกัน
นายกรัฐมนตรีระบุการแต่งตั้ง พลตรี สรรเสริญ แก้วกําเนิด ให้รักษาราชการในตําแหน่งอธิบดีกรมประชาสัมพันธ์เพราะต้องการบูรณาการงานประชาสัมพันธ์ภาครัฐให้เป็นไปในทิศทางเดียวกัน
วันนี้ (27 กันยายน 2559) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงกรณีการแต่งตั้ง พลตรี สรรเสริญ แก้วกําเนิด ให้รักษาราชการ ในตําแหน่งอธิบดีกรมประชาสัมพันธ์ สํานักงานปลัด สํานักนายกรัฐมนตรีว่า เพื่อต้องการบูรณาการงานประชาสัมพันธ์ให้เป็นเนื้อเดียวกัน สามารถรวบรวมงานประชาสัมพันธ์ทุกหน่วยงานได้ ซึ่งที่ผ่านมาไม่สามารถบูรณาการการทํางานได้เท่าที่ควร จึงต้องการการบูรณาโดยให้คิดใหม่ทําใหม่ ทั้งนี้ พลตรี สรรเสริญ แก้วกําเนิด เป็นคนมีความรู้ ความสามารถ รู้ถึงความต้องการการประชาสัมพันธ์ของรัฐบาล และคณะรักษาความสงบแห่งชาติให้เป็นแนวทางเดียวกันเพื่อไม่ให้เกิดความขัดแย้ง ซึ่งจะแต่งตั้งให้รักษาราชการไปจนกว่าจะมีการแต่งตั้งผู้ที่มีคุณสมบัติเหมาะสมเป็นอธิบดีกรมประชาสัมพันธ์
สําหรับกรณี พลตํารวจเอก วุฒิ ลิปตพัลลภ รองผู้บัญชาการตํารวจแห่งชาติ ให้โอนไปเป็นข้าราชการพลเรือนสามัญ ประเภทบริหารระดับสูง ดํารงตําแหน่ง ผู้ตรวจราชการพิเศษประจําสํานักนายกรัฐมนตรี นายกรัฐมนตรีกล่าวว่า เพื่อมอบหมายให้ดูงานด้านการตรวจสอบข้อเท็จจริง การตรวจสอบข้อร้องเรียน
ร้องทุกข์ การให้บริการประชาชน การตรวจราชการ และการปฏิบัติภารกิจเพื่อการรักษาความสงบเรียบร้อยตามที่นายกรัฐมนตรีหรือคณะรัฐมนตรีมอบหมาย ซึ่งบุคคลดังกล่าวเป็นผู้มีความรู้ด้านกฎหมาย และเพื่อเป็นการปรับโครงสร้างของสํานักงานตํารวจแห่งชาติ โดยลดอัตราตําแหน่งรองผู้บัญชาการตํารวจแห่งชาติ สํานักงานตํารวจแห่งชาติ
------------------------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-สมอ.เปิดรับฟังความคิดเห็นผู้ที่เกี่ยวข้องกับมาตราฐานผลิตภัณฑ์อุตสาหกรรมเสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุน
วันพุธที่ 15 พฤศจิกายน 2560
สมอ.เปิดรับฟังความคิดเห็นผู้ที่เกี่ยวข้องกับมาตราฐานผลิตภัณฑ์อุตสาหกรรมเสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุน
สมอ.เปิดรับฟังความความคิดเห็นของผู้มีส่วนได้ส่วนเสีย หรือผู้มีผลประโยชน์เกี่ยวข้องกับการกําหนดให้มาตรฐานผลิตภัณฑ์อุตสาหกรรมเสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุน ต้องเป็นไปตามมาตรฐานก่อนตราพระราชกฤษฎีกาต่อไป
รัฐบาลไทย-ข่าวทำเนียบรัฐบาล- ไทยและมาเลเซียให้ความสำคัญสูงสุดกับการแก้ปัญหาจังหวัดชายแดนใต้โดยสันติวิธี
วันเสาร์ที่ 2 พฤศจิกายน 2562
ไทยและมาเลเซียให้ความสําคัญสูงสุดกับการแก้ปัญหาจังหวัดชายแดนใต้โดยสันติวิธี
ไทยและมาเลเซียให้ความสําคัญสูงสุดกับการแก้ปัญหาจังหวัดชายแดนใต้โดยสันติวิธี
วันนี้ (2 พฤศจิกายน 2562) เวลา 16.20 น. ณ ห้องแซฟไฟร์ 108 อาคารอิมแพค ฟอรั่ม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือทวิภาคีกับตุน ดร. มหาธีร์ บิน โมฮัมหมัด นายกรัฐมนตรีมาเลเซีย ในช่วงการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ภายหลังเสร็จสิ้น ศาตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
นายกรัฐมนตรียินดีกับความสัมพันธ์ทวิภาคีที่ใกล้ชิดในทุกมิติ และจากการเยือนไทยอย่างเป็นทางการของนายกรัฐมนตรีมาเลเซีย มีผลการหารือที่นําไปสู่ความร่วมมือที่เกิดผลเป็นรูปธรรมหลายประการ พร้อมขอบคุณมาเลเซียที่สนับสนุนการเป็นประธานอาเซียนของไทย
นายกรัฐมนตรีมาเลเซียกล่าวยินดีกับความสําเร็จการเป็นประธานอาเซียนของไทย ทั้งนี้ ไทยและมาเลเซียในฐานะสมาชิกอาเซียนต่างมีพัฒนาการความสัมพันธ์ที่เข้มแข็ง และร่วมสนับสนุนการพัฒนาที่ยั่งยืน โดยอาเซียนเป็นการรวมกลุ่มระดับภูมิภาคที่มีพัฒนาการและการเติบโตไปด้วยกัน
โอกาสนี้ นายกรัฐมนตรีกล่าวขอบคุณรัฐบาลมาเลเซียที่ได้เชิญหัวหน้าคณะพูดคุยเพื่อสันติสุขในจังหวัดชายแดนใต้ไปพบปะหารือ และสนับสนุนความพยายามของไทยในการแก้ปัญหาจังหวัดชายแดนใต้โดยสันติวิธี ซึ่งนายกรัฐมนตรีมาเลเซียได้กล่าวย้ําถึงการสนับสนุนการแก้ปัญหาของไทยและเห็นพ้องว่าแบ่งแยกดินแดนจะต้องไม่เกิดขึ้นหรือแบ่งแยกได้
ทั้งสองฝ่ายเห็นพ้องเร่งเสริมสร้างความเชื่อมโยงโครงสร้างพื้นฐานชายแดน พร้อมผลักดันการลงนามบันทึกความเข้าใจว่าด้วยการขนส่งสินค้าทางถนนข้าม พรมแดนได้ในเร็ววัน ซึ่งจะอํานวยความสะดวกในการขนส่งสินค้าอย่างไร้รอยต่อระหว่าง กรุงเทพฯ ถึงท่าเรือปีนัง ยะโฮร์บารู และต่อไปยังสิงคโปร์ รวมทั้ง ถนนเชื่อมด่านฯที่จะเร่งดําเนินการเพื่อก่อสร้างถนนได้ในโอกาสอันใกล้ หากทั้งสองฝ่ายเร่งหาข้อสรุปโดยนายกรัฐมนตรีหวังว่า มาเลเซียจะสนับสนุนการนําเข้าสินค้าจากไทยเพิ่มเติม ซึ่งจะช่วยเพิ่มรายได้ให้แก่ประชาชนในภาคใต้ของไทย และเป็นปัจจัยสนับสนุนการแก้ปัญหาจังหวัดชายแดนใต้ของไทยในมิติด้านเศรษฐกิจอีกด้วย นอกจากนี้ ทั้งสองฝ่ายยังเห็นพ้องในการร่วมมือแก้ปัญหาการลักลอบขนสินค้าผิดกฎหมายตามแนวชายแดน และปัญหาการจัดเก็บภาษี เพื่อให้เกิดประโยชน์ร่วมกันของทั้งสองประเทศ
รัฐบาลไทย-ข่าวทำเนียบรัฐบาล-ธพว. จัดสัมมนา “โอกาสรวย SMEs บุกตลาด CLMV” ประสบความสำเร็จ ผู้ประกอบการให้ความสนใจล้นหลามยอดผู้เข้าร่วมงานทะลุ 300 ราย
วันพฤหัสบดีที่ 23 กุมภาพันธ์ 2560
ธพว. จัดสัมมนา “โอกาสรวย SMEs บุกตลาด CLMV” ประสบความสําเร็จ ผู้ประกอบการให้ความสนใจล้นหลามยอดผู้เข้าร่วมงานทะลุ 300 ราย
ธพว. จัดสัมมนา “โอกาสรวย SMEs บุกตลาด CLMV”
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยว่า งานสัมมนา “โอกาสรวย SMEs บุกตลาด CLMV” ประสบความสําเร็จอย่างมาก มีผู้ประกอบการ SMEs สนใจเข้าร่วมงานยอดทะลุ 300 ราย ทําให้เห็นว่าผู้ประกอบการ SMEs ไทยในปัจจุบัน มีแนวโน้มสนใจเข้าไปทําการค้าขายในกลุ่มประเทศ CLMV อันประกอบด้วย ประเทศกัมพูชา ประเทศลาว ประเทศเมียนมาร์ และประเทศเวียดนาม ซึ่งกลุ่มประเทศดังกล่าวนับได้ว่าเป็นตลาดใหญ่ที่ไม่ควรมองข้าม เป็นตลาดสําคัญในอันดับต้นๆ ที่มีแนวโน้มเศรษฐกิจโตต่อเนื่อง มีทรัพยากรอุดมสมบูรณ์ และค่าจ้างแรงงานไม่สูงนัก นอกจากนี้ ยังมีพรมแดนติดกับประเทศไทยทุกประเทศจึงเหมาะมากที่ผู้ประกอบการ SMEs ไทยจะเข้าไปลงทุน ขยาย หรือหาลู่ทางทําธุรกิจ
โดยภายในงานธนาคารได้เชิญวิทยากรผู้เชี่ยวชาญในกลุ่มประเทศ CLMV อาทิเช่น เอกอัครราชฑูต สุรพล มณีพงษ์ อุปนายกและเลขาธิการสมาคมมิตรภาพไทย-กัมพูชา มาบอกเล่าประสบการณ์แบบวิเคราะห์เจาะลึกเกี่ยวกับตลาดประเทศกัมพูชา คุณอาภาพรรณ ชนานิยม ผู้อํานวยการฝ่ายพัฒนาศักยภาพ และการจัดการองค์ความรู้ ISMED ผู้เชี่ยวชาญด้านกลยุทธ์การตลาด โดยเฉพาะตลาดในกลุ่มประเทศ CLMV มาให้ข้อมูลเกี่ยวกับประเทศเวียดนาม คุณธฤษนัช คงขุนเทียน สุดยอดกูรูที่ปรึกษาด้านการลงทุนธุรกิจในประเทศลาว และคุณสมเกียรติ ผู้มีชัยวงศ์ ประธานชมรมคลัสเตอร์การค้าไทย มาให้ข้อมูลการเจาะตลาดประเทศเมียนมาร์ สําหรับผู้ประกอบการท่านอื่นๆ ที่พลาดงานสัมมนาในครั้งนี้ สามารถติดตามรับชมย้อนหลังได้ที่ facebook ธนาคารพัฒนาวิสาหกิจขนาดกลางและขนาดย่อมแห่งประเทศไทย
นอกจากนี้ ธนาคารยังได้ดําเนินโครงการต่างๆ ในการสนับสนุนผู้ประกอบการ SMEs อาทิเช่น การจําหน่ายสินค้าผ่านทางสายการบินต่างๆ การจําหน่ายสินค้าในต่างประเทศ และในช่วงเดือนมีนาคม ธนาคารจะเข้าร่วมสนับสนุนการจัดงาน World Food Expo 2017 โดยเชิญผู้ประกอบการวิสาหกิจชุมชนในกลุ่มคลัสเตอร์อาหาร เข้าร่วมออกบูธโดยไม่มีค่าใช้จ่าย ซึ่งทั้งหมดนี้เป็นเพียงส่วนหนึ่งในพันธกิจการเป็นธนาคารเพื่อการพัฒนาอย่างแท้จริง ผู้ประกอบการ SMEs ท่านใดสนใจเข้าร่วมกิจกรรมหรือติดตามข้อมูลข่าวสารต่างๆ ของธนาคาร ท่านสามารถติดตามและสอบถามข้อมูลเพิ่มเติมได้ที่ Call Center 1357 ช่องทางสาขาทั้ง 95 แห่ง หรือผ่านสื่อ Social Network
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายสื่อสารองค์กรและกิจกรรมเพื่อสังคม
โทร. 085-980-7861 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-สธ.ให้ผู้ปกครองนำบุตรหลานอายุ 1 - 12 ปี ฉีดวัคซีนป้องกันโรคหัด ภายใน มีนาคม 63
วันพฤหัสบดีที่ 26 ธันวาคม 2562
สธ.ให้ผู้ปกครองนําบุตรหลานอายุ 1 - 12 ปี ฉีดวัคซีนป้องกันโรคหัด ภายใน มีนาคม 63
กระทรวงสาธารณสุข เร่งรณรงค์ให้ผู้ปกครองนําบุตรหลานอายุ 1 - 12 ปีที่ได้รับวัคซีนป้องกันโรคหัดไม่ครบตามเกณฑ์ มารับการฉีดวัคซีนที่สถานพยาบาลใกล้บ้าน ฟรี ตั้งแต่วันนี้จนถึงมีนาคม 2563 ขณะนี้มีเด็กได้รับการฉีดวัคซีนแล้ว 191,410 คน
กระทรวงสาธารณสุข เร่งรณรงค์ให้ผู้ปกครองนําบุตรหลานอายุ 1 - 12 ปีที่ได้รับวัคซีนป้องกันโรคหัดไม่ครบตามเกณฑ์ มารับการฉีดวัคซีนที่สถานพยาบาลใกล้บ้าน ฟรี ตั้งแต่วันนี้จนถึงมีนาคม 2563 ขณะนี้มีเด็กได้รับการฉีดวัคซีนแล้ว 191,410 คน พร้อมเตรียมรณรงค์ให้วัคซีนในกลุ่มผู้ใหญ่อายุ 20 – 40 ปีที่ไม่เคยได้รับวัคซีนป้องกันโรคหัดมาก่อน 520,000 คน เพื่อกําจัดโรคหัดให้หมดจากประเทศไทย
วันนี้(26 ธันวาคม 2562)ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข พร้อมด้วยนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ประชุมทางไกลผ่านระบบวิดีโอนายแพทย์สาธารณสุขจังหวัดทั่วประเทศ ติดตามการรณรงค์ป้องกันโรคหัดในกลุ่มเด็กอายุ 1 – 12 ปีทั่วประเทศ ตามแผนเร่งรัดการกําจัดโรคหัดของประเทศไทยและให้สัมภาษณ์ว่า กระทรวงสาธารณสุข ได้ให้สํานักงานสาธารณสุขจังหวัดทุกแห่ง เร่งรณรงค์ให้ผู้ปกครองนําบุตรหลานอายุ 1 - 12 ปีที่ได้รับวัคซีนโรคหัดและหัดเยอรมันไม่ครบตามเกณฑ์ทุกราย มารับการฉีดฟรีที่สถานบริการใกล้บ้าน เพื่อยกระดับภูมิคุ้มกันต่อโรค ลดการป่วยและเสียชีวิตจากโรคหัด เริ่มดําเนินการตั้งแต่เดือนกันยายน 2562 จนถึงวันที่ 24 ธันวาคม 2562 มีเด็กที่ได้รับการฉีดวัคซีนแล้ว 191,410 คน และจะดําเนินการต่อไปถึงมีนาคม 2563
นอกจากนี้ ได้จัดทําโครงการรณรงค์ให้วัคซีนป้องกันโรคหัดในกลุ่มผู้ใหญ่อายุ 20 - 40 ปี ทั่วประเทศ พ.ศ. 2563 ไม่เคยได้รับวัคซีนป้องกันโรคหัดมาก่อน 520,000 คน ได้แก่ กลุ่มผู้ต้องขังทุกเรือนจํา (ภายใต้แผนปฏิบัติการโครงการราชทัณฑ์ปันสุข ทําความ ดี ด้วยหัวใจ) กลุ่มทหารเกณฑ์ทั่วประเทศ กลุ่มแรงงานในโรงงาน/ สถานประกอบการ และบุคลากรสาธารณสุข ใน 5 จังหวัดเสี่ยง ดําเนินการระหว่างเดือนพฤษภาคม – กรกฎาคม 2563 เพื่อบรรลุเป้าหมายการกําจัดโรคหัดให้หมดไปจากประเทศไทย
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า การรณรงค์ครั้งนี้ จะฉีดวัคซีนรวมป้องกันโรคหัด-คางทูม-หัดเยอรมัน (MMR) ในเด็กอายุ 1 - 7 ปี และฉีดวัคซีนรวมป้องกันโรคหัด-หัดเยอรมัน (MR) ในเด็กอายุ 7 - 12 ปี ทั้งในเด็กไทยและต่างชาติที่อาศัยอยู่ในประเทศไทย ที่ยังได้รับวัคซีนไม่ครบตามเกณฑ์ ซึ่งในการสร้างเสริมภูมิคุ้มกันโรคของประเทศไทย จะให้วัคซีนรวมป้องกันโรคหัด-คางทูม-หัดเยอรมัน จํานวน 2 ครั้ง คือ ครั้งที่ 1 เมื่ออายุ 9 เดือน และครั้งที่ 2 เมื่ออายุ 2 ขวบครึ่ง ที่สถานบริการสาธารณสุขทุกแห่ง
ทั้งนี้ จากข้อมูลการเฝ้าระวังโรคขององค์การอนามัยโลก (WHO) ปัจจุบันพบการระบาดของโรคหัดในทุกภูมิภาคทั่วโลก มีผู้ป่วยกว่า 430,436 ราย สําหรับประเทศไทย พบผู้ป่วยเพิ่มตั้งแต่ ปี 2559 โดยในปี 2561 พบผู้ป่วย 3,626 ราย ผู้ป่วยเสียชีวิต 23 ราย สําหรับปี 2562 ตั้งแต่วันที่ 1 มกราคม ถึง 25 ธันวาคม มีรายงานผู้ป่วยโรคหัดแล้ว 3,477 ราย ผู้ป่วยเสียชีวิต 25 ราย
************************************ 26 ธันวาคม 2562
รัฐบาลไทย-ข่าวทำเนียบรัฐบาล-รองนายกรัฐมนตรีร่วมพิธีบำเพ็ญกุศลอุทิศถวาย ร.9 ที่นครเวียงจันทน์
วันเสาร์ที่ 13 ตุลาคม 2561
รองนายกรัฐมนตรีร่วมพิธีบําเพ็ญกุศลอุทิศถวาย ร.9 ที่นครเวียงจันทน์
รองนายกรัฐมนตรีร่วมพิธีบําเพ็ญกุศลอุทิศถวาย ร.9 ที่นครเวียงจันทน์
เมื่อเวลา 09.30 น. วันนี้ (13 ต.ค.61) พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ได้เป็นประธานในพิธีบําเพ็ญกุศลอุทิศถวายแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อน้อมรําลึกในพระมหากรุณาธิคุณและร่วมแสดงความจงรักภักดี เนื่องในโอกาสวันคล้ายวันสวรรคต ณ วัดสีสะเกด นครหลวงเวียงจันทน์ สาธารณรัฐประชาธิปไตยประชาชนลาว โดยมีนายเกียรติคุณ ชาติประเสริฐ เอกอัครราชทูตไทย ประจํานครเวียงจันทน์ ศาสตราจารย์พิเศษวิศิษฎ์ วิศิษฎ์สรอรรถ ปลัดกระทรวงยุติธรรม นายนิยม เติมศรีสุข เลขาธิการสํานักงานคณะกรรมการป้องกันและปราบปรามยาเสพติด พร้อมด้วยข้าราชการไทยในนครเวียงจันทน์และประชาชน เข้าร่วมพิธีโดยพร้อมเพรียงกัน
​
ทั้งนี้ พลอากาศเอก ประจิน จั่นตอง และคณะเดินทางไปเข้าร่วมการประชุมรัฐมนตรีอาเซียนด้านกฎหมาย (ASEAN Law Ministers Meeting : ALAWMM) ครั้งที่ 10 ณ นครเวียงจันทน์ สาธารณรัฐประชาธิปไตยประชาชนลาว ระหว่างวันที่ 11-13 ตุลาคม 2561
..........................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-พลิกวิกฤตเป็นโอกาส บริษัทสิ่งทอผลิต “หน้ากากผ้า” สู้โควิด-19 [กระทรวงอุตสาหกรรม]
วันอังคารที่ 21 เมษายน 2563
พลิกวิกฤตเป็นโอกาส บริษัทสิ่งทอผลิต “หน้ากากผ้า” สู้โควิด-19 [กระทรวงอุตสาหกรรม]
ท่ามกลางสถานการณ์ COVID-19 การสนับสนุนให้ SMEs สามารถสร้างรายได้ขับเคลื่อนธุรกิจ และอยู่รอดท่ามกลางวิกฤตครั้งนี้
พลิกวิกฤตเป็นโอกาส บริษัทสิ่งทอผลิต “หน้ากากผ้า” สู้โควิด-19
ท่ามกลางสถานการณ์ COVID-19 การสนับสนุนให้ SMEs สามารถสร้างรายได้ขับเคลื่อนธุรกิจ และอยู่รอดท่ามกลางวิกฤตครั้งนี้ จึงเป็นโจทย์สําคัญของกรมส่งเสริมอุตสาหกรรม (DIProm) กระทรวงอุตสาหกรรม
กสอ.ได้ช่วยเหลือผู้ประกอบการเพิ่มศักยภาพการผลิตและสร้างมูลค่าเพิ่มแก่ผลิตภัณฑ์ให้สามารถต่อยอดสู่เชิงพาณิชย์ได้อย่างยั่งยืน ภายใต้โครงการ “สร้างมูลค่าเพิ่มอุตสาหกรรมสร้างสรรค์” ผ่านการให้คําปรึกษาแนะนําผู้ประกอบการเอสเอ็มอีและวิสาหกิจชุมชน เพื่อการพัฒนาผลิตภัณฑ์และธุรกิจให้มีศักยภาพยิ่งขึ้น
สะท้อนเป็นผลสําเร็จผ่าน บริษัทสิ่งทอ ซึ่งครอบคลุม ผลิตภัณฑ์ชุดกีฬา เสื้อผ้าแฟชั่น ฯลฯ ปรับเปลี่ยนกระบวนการผลิตสินค้าเดิมหันมาผลิตหน้ากากผ้าคอตตอน ผ้าสะท้อนน้ํา รองรับความต้องการของประชาชน พร้อมทั้งสนับสนุนการสร้างรายได้ขับเคลื่อนธุรกิจแบบเร่งด่วน
#กสอ. #DIProm #กรมส่งเสริมอุตสาหกรรม #หน้ากากผ้า #COVID19
รัฐบาลไทย-ข่าวทำเนียบรัฐบาล-Medical and Wellness Program คืออะไร ??
วันพฤหัสบดีที่ 9 กรกฎาคม 2563
Medical and Wellness Program คืออะไร ??
Medical and Wellness Program คือ ??
Q : Medical and Wellness Program คืออะไร ??
A : การนําผู้ป่วยต่างประเทศ มาเข้ารับการรักษาในโรงพยาบาลของประเทศไทย
รัฐบาลไทย-ข่าวทำเนียบรัฐบาล-พม. จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ (กพช.) ครั้งที่ 3/2560
วันพฤหัสบดีที่ 10 สิงหาคม 2560
พม. จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ (กพช.) ครั้งที่ 3/2560
พม. จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ (กพช.) ครั้งที่ 3/2560 เตรียมสนับสนุนงบประมาณ เพื่อสร้างอาคารสํานักงานศูนย์บริการคนพิการระดับจังหวัดทั่วประเทศ พร้อมเร่งแก้ไขกฎหมายบริการสุขภาพของคนพิการ
นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า วันนี้ (9 ส.ค. 60) เวลา 09.30 น.พลเรือเอก ณรงค์ พิพัฒนาศัย รองนายกรัฐมนตรีในฐานะประธานกรรมการส่งเสริมและพัฒนาคุณภาพชีวิตคนพิการแห่งชาติ เป็นประธานการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ (กพช.) ครั้งที่ 3/2560 โดยมีพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ในฐานะรองประธานกรรมการ เข้าร่วมประชุม พร้อมกรรมการ ประกอบด้วย นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) นายสมชาย เจริญอํานวยสุข อธิบดีกรมส่งเสริมและพัฒนาคุณภาพชีวิตคนพิการ ในฐานะกรรมการและเลขานุการ และผู้แทนกระทรวงที่เกี่ยวข้อง ผู้ทรงคุณวุฒิ ผู้แทนองค์กรคนพิการ เข้าร่วมการประชุมฯ ณ ห้องประชุมคณะรัฐมนตรี (เดิม) สํานักเลขาธิการคณะรัฐมนตรี ทําเนียบรัฐบาล
พลตํารวจเอก อดุลย์กล่าวว่า การประชุมครั้งนี้ ได้มีการรายงานผลการดําเนินงานตามติคณะกรรมการฯ ครั้งที่ผ่านมา ในประเด็นต่างๆ อาทิ การจัดระบบขนส่งมวลชนเพื่ออํานวยความสะดวกแก่คนพิการ การตรวจสอบกรณีสถานประกอบการไม่ได้จ้างคนพิการปฏิบัติงานจริง และการรายงานตามข้อสังเกตเชิงสรุปต่อคณะอนุกรรมการประจําอนุสัญญาว่าด้วยสิทธิคนพิการแห่งสหประชาชาติ อีกทั้งยังได้มีการพิจารณาเตรียมการเพิ่มช่องทางการจ่ายเงิน ให้คนพิการในระบบ E-Payment ตามนโยบายของรัฐบาล
พลตํารวจเอก อดุลย์กล่าวเพิ่มเติมว่า ทั้งนี้ ที่ประชุมได้มีมติเห็นชอบในประเด็นสําคัญ ได้แก่ การสนับสนุน ค่าบริหารจัดการ ค่าเช่า ค่าก่อสร้าง และค่าปรับปรุงอาคารศูนย์บริการคนพิการ ระดับจังหวัดทั่วประเทศ จํานวน 77 แห่ง ในสังกัดกรมส่งเสริมและพัฒนาคุณภาพชีวิตคนพิการ โดยให้ขอรับการสนับสนุนงบประมาณจากรัฐ กรณีไม่ได้รับการสนับสนุนหรือได้รับไม่เพียงพอ ให้ศูนย์บริการคนพิการระดับจังหวัด ขอรับการสนับสนุนงบประมาณจากกองทุนส่งเสริมและพัฒนาคุณภาพชีวิตคนพิการ เพื่อให้คนพิการได้เข้าถึงและใช้ประโยชน์จากสิทธิสวัสดิการของรัฐอย่างทั่วถึง เป็นธรรม เท่าเทียม และสะดวกรวดเร็วมากยิ่งขึ้น รวมถึงการเร่งแก้ไขการเข้าถึงระบบบริการสุขภาพ คนพิการ เพื่อให้คนพิการสามารถเลือกรับการรักษาได้ ทั้งในระบบหลักประกันสุขภาพแห่งชาติ หรือระบบประกันสังคม ตามสมัครใจด้วย อย่างไรก็ตาม จะมีการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ อีกครั้งในเดือนถัดไป
รัฐบาลไทย-ข่าวทำเนียบรัฐบาล-นายกรัฐมนตรีหารือทวิภาคีกับสมเด็จอัคคมหาเสนาบดีเดโช ฮุน เซน นายกรัฐมนตรีกัมพูชา
วันจันทร์ที่ 18 มิถุนายน 2561
นายกรัฐมนตรีหารือทวิภาคีกับสมเด็จอัคคมหาเสนาบดีเดโช ฮุน เซน นายกรัฐมนตรีกัมพูชา
นายกรัฐมนตรีหารือทวิภาคีกับสมเด็จอัคคมหาเสนาบดีเดโช ฮุน เซน นายกรัฐมนตรีกัมพูชา
วันนี้ (ศุกร์ 15 มิ.ย. 2561 ) เวลา 15.00 น. สมเด็จอัคคมหาเสนาบดีเดโช ฮุน เซน นายกรัฐมนตรีแห่งราชอาณาจักรกัมพูชาหารือทวิภาคีกับนายกรัฐมนตรี ในโอกาสที่เดินทางเยือนไทยเพื่อเข้าร่วมการประชุมผู้นํา ACMECS ครั้งที่ 8 ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีกล่าวต้อนรับสมเด็จอัคคมหาเสนาบดีเดโช ฮุน เซน ในโอกาสเดินทางมาเยือนไทยเพื่อเข้าร่วมการประชุมผู้นํา ACMECS ครั้งที่ 8 และเข้าร่วม CEO Forum ผู้นํา ACMECS คาดหวังว่าการประชุมครั้งนี้จะเป็นประโยชน์อย่างยิ่งกับภูมิภาค ในการกําหนดทิศทาง และเสริมสร้างศักยภาพของ ACMECS ในอนาคต ประเทศไทยในฐานะสมาชิก ACMECS พร้อมที่จะร่วมเป็นหุ้นส่วนกับประเทศอื่นๆ เพื่อพัฒนาภูมิภาคให้ก้าวหน้าอย่างยั่งยืน นายกรัฐมนตรีได้ใช้โอกาสนี้ อวยพรให้การประชุม CLMV ซึ่งกัมพูชาจัดคู่ขนานกับการประชุมสุดยอด ACMECS นั้น ขอให้ประสบความสําเร็จ เนื่องด้วยการประชุม CLMV นั้นเป็นประโยชน์และสอดประสานไปกับการประชุม ACMECS ด้วย นายกรัฐมนตรีกัมพูชากล่าวขอบคุณรัฐบาลและประชาชนไทย สําหรับการต้อนรับที่อบอุ่นและยินดีที่ได้ร่วมประชุมผู้นํา ACMECS ครั้งที่ 8 ซึ่งกัมพูชาพร้อมสนับสนุนแผนแม่บท ACMECS (ACMECS Master Plan) ซึ่งช่วยผลักดันความร่วมมือและสร้างผลประโยชน์ให้เกิดแก่สมาชิกอย่างแท้จริง
โอกาสนี้ นายกรัฐมนตรีกล่าวถึงความสําคัญของการพัฒนาพื้นที่ชายแดน ให้เป็นพื้นที่แห่งสันติภาพ และการพัฒนาร่วมกันว่า ไทยและกัมพูชาต้องเร่งรัดการเปิดจุดผ่านแดนถาวรบ้านหนองเอี่ยน - สตึงบท รวมทั้งการเปิดและยกระดับจุดผ่านแดนในพื้นที่ต่าง ๆ ให้เป็นไปอย่างยั่งยืนและประสบ สําหรับความร่วมมือด้านแรงงานนั้น นายกรัฐมนตรีกัมพูชา กล่าวยืนยันและพร้อมให้การสนับสนุนความตั้งใจของรัฐบาลไทย ในการแก้ไขปัญหาแรงงานผิดกฎหมาย ซึ่งนายกรัฐมนตรียินดีที่ทราบว่า กระบวนการพิสูจน์สัญชาติแรงงานกัมพูชาเป็นไปด้วยดี
นอกจากนี้ ผู้นําทั้งสองฝ่าย ยังเห็นพ้องที่จะร่วมมือกันอย่างแข็งขัน ในการส่งเสริมความเชื่อมโยงทางกายภาพอย่างไร้รอยต่อครอบคลุมทั้ง ถนน รางและเรือ ควบคู่ไปกับการส่งเสริมความเชื่อมโยงด้านกฎระเบียบระหว่างกัน โอกาสนี้ นายกรัฐมนตรีเสนอให้ทั้งสองฝ่ายร่วมมือกันด้านการท่องเที่ยว และเห็นว่าโครงการเดินเรือชายฝั่งไทย - กัมพูชา - เวียดนาม จะเป็นประโยชน์อย่างยิ่งต่อการค้าและการท่องเที่ยวของอนุภูมิภาค โดยนายกรัฐมนตรีกัมพูชา ตอบรับที่จะไปหารือกับฝ่ายที่เกี่ยวข้องเพื่อผลักดันให้เกิดความร่วมมือด้านการท่องเที่ยวชายฝั่งของทั้งไทย กัมพูชา และเวียดนาม ด้วย
**********************
รัฐบาลไทย-ข่าวทำเนียบรัฐบาล-ออมสิน ออกมาตรการบรรเทาผลกระทบจากภัยธรรมชาติ พายุโซนร้อนปาบึก ให้ลูกค้าสินเชื่อทุกประเภท พักชำระหนี้ 2 – 3 ปี
วันจันทร์ที่ 7 มกราคม 2562
ออมสิน ออกมาตรการบรรเทาผลกระทบจากภัยธรรมชาติ พายุโซนร้อนปาบึก ให้ลูกค้าสินเชื่อทุกประเภท พักชําระหนี้ 2 – 3 ปี
จากเหตุภัยธรรมชาติพายุโซนร้อนปาบึกที่ทําให้พื้นที่หลายจังหวัดในภาคใต้ของประเทศไทย ส่งผลให้เกิดความเสียหายต่อทรัพย์สินและความเป็นอยู่ของประชาชนตลอดจนลูกค้าของธนาคารออมสิน
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า จากเหตุภัยธรรมชาติพายุโซนร้อนปาบึกที่ทําให้พื้นที่หลายจังหวัดในภาคใต้ของประเทศไทย ส่งผลให้เกิดความเสียหายต่อทรัพย์สินและความเป็นอยู่ของประชาชนตลอดจนลูกค้าของธนาคารออมสิน ธนาคารฯ มีความห่วงใยผู้ที่ได้รับผลกระทบ จึงมีมาตรการบรรเทาช่วยเหลือลูกค้าสินเชื่อทุกประเภทของธนาคารฯ โดยพื้นที่ใดที่ทางราชการประกาศให้เป็นพื้นที่ประสบภัย และเป็นบุคคลที่มีที่พักอาศัยหรือสถานประกอบการที่ได้รับผลกระทบเสียหาย ส่งผลให้รายได้ลดลง ตลอดจนมีค่าใช้จ่ายเพิ่มขึ้น สามารถพักชําระทั้งเงินต้นและดอกเบี้ยได้เป็นระยะเวลา 3 เดือน ซึ่งเมื่อครบกําหนดแล้ว ให้พักชําระเงินต้นได้อีก 2-3 ปี โดยในระหว่างพักชําระเงินต้น ให้ชําระเฉพาะส่วนที่เป็นดอกบี้ยรายเดือน 50-100% ของดอกเบี้ยที่เกิดขึ้น โดยเงื่อนไขการพักชําระหนี้หรือการผ่อนชําระหนี้ดังกล่าว จะพิจารณาตามความรุนแรงหรือผลกระทบที่ลูกค้าได้รับ
ผู้อํานวยการธนาคารออมสิน กล่าวเพิ่มเติมว่า สําหรับสาขาของธนาคารออมสินที่ได้รับผลกระทบจากเหตุภัยธรรมชาติในครั้งนี้ มีจํานวน 7 สาขา ในพื้นที่ธนาคารออมสินภาค 17 จังหวัดนครศรีธรรมราช ได้แก่ สาขาหัวไทร สาขาปากพนัง สาขาท่าศาลา สาขาเชียรใหญ่ สาขาสิชล สาขาขนอม และสาขาบางขัน รวมถึงตู้ ATM ที่ให้บริการนอกพื้นที่สาขาไม่สามารถให้บริการได้จํานวน 88 ตู้ อย่างไรก็ตาม พนักงานธนาคารออมสินในพื้นที่ที่ยังสามารถปฏิบัติงานได้และพื้นที่อื่น ได้นําถุงยังชีพและสิ่งของเครื่องใช้ที่จําเป็นออกไปช่วยเหลือผู้ได้รับความเดือดร้อน เพื่อบรรเทาในเบื้องต้น โดยธนาคารฯ ยังได้ติดตามประเมินสถานการณ์อย่างใกล้ชิดเพื่อให้ความช่วยเหลือได้อย่างทันท่วงที ทั้งนี้ ธนาคารฯ กําลังพิจารณามาตรการช่วยเหลือพนักงานที่ได้รับผลกระทบจากภัยธรรมชาติในครั้งนี้ต่อไปอีกด้วย
หากต้องการข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน แต่หากมีข้อสงสัย ต้องการรายละเอียดเพิ่มเติมจากเจ้าหน้าที่ สามารถติดต่อสอบถามได้ที่ ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน โทร.1115
รัฐบาลไทย-ข่าวทำเนียบรัฐบาล-รมว.วธ.หารือความร่วมมือด้านศิลปวัฒนธรรมกับเอกอัครราชทูตสาธารณรัฐอาเซอร์ไบจาน
วันพุธที่ 7 กุมภาพันธ์ 2561
รมว.วธ.หารือความร่วมมือด้านศิลปวัฒนธรรมกับเอกอัครราชทูตสาธารณรัฐอาเซอร์ไบจาน
รมว.วธ.หารือความร่วมมือด้านศิลปวัฒนธรรมกับเอกอัครราชทูตสาธารณรัฐอาเซอร์ไบจาน
วันที่ 7 กุมภาพันธ์ 2561 เวลา 10.30 น. นายวีระ โรจน์พจนรัตน์ รัฐมนตรีว่าการกระทรวงวัฒนธรรมหารือความร่วมมือด้านศิลปวัฒนธรรมกับนายกาเลย์ อะลีเยวิช อัลลาเวียร์ดีเยฟ (H.E.Galey Aliyevich Allahverdiyev) เอกอัครราชทูตสาธารณรัฐอาเซอร์ไบจานและคณะ โดยนางสาวดารุณี ธรรมโพธิ์ดล ผู้ตรวจราชการกระทรวงวัฒนธรรม เข้าร่วมการหารือและให้การต้อนรับ ณ ห้องรับรองสํานักงานรัฐมนตรี ชั้น 7 กระทรวงวัฒนธรรม